ผวจ.เชียงใหม่ ยันไม่พบเชื้อ โควิด-19 ในหญิงที่สัมผัสผู้ป่วยชาวมาเลเซีย
ผู้ว่าราชการจังหวัดเชียงใหม่ ยืนยันไม่พบเชื้อ โควิด-19 ในหญิงที่สัมผัสนักท่องเที่ยวมาเลเซียที่ติดเชื้อโควิด หลังกลับจากประเทศไทยเมื่อเวลา 17.00 น. วันที่ 18 ส.ค. 2563 ผู้สื่อข่าวรายงานว่า ที่ห้องประชุมชั้น 2 ศาลากลางจังหวัดเชียงใหม่ นายเจริญฤทธิ์ สงวนสัตย์ ผู้ว่าราชการจังหวัดเชียงใหม่ และนายแพทย์จตุชัย มณีรัตน์ นายแพทย์สาธารณสุขจังหวัดเชียงใหม่ และผู้เกี่ยวข้อง ได้ร่วมกันแถลงข่าวกรณีหญิงสาววัย 36 ปี ซึ่งเป็นผู้สัมผัสเสี่ยงสูงใกล้ชิดกับชายชาวมาเลเซียที่พบว่าติดเชื้อโควิด-19 หลังกลับจากประเทศไทยขณะที่ หญิงสาวคนดังกล่าวเดินทางมาถึงเชียงใหม่โดยเครื่องบิน เมื่อวันที่ 17 ส.ค. 2563 มีผู้ร่วมเดินทางมาด้วยรวม 5 คน ได้เช่ารถตู้ส่วนตัวเดินทางไปยังวัดพระธาตุดอยสุเทพ และเข้าพักที่ม่อนแจ่ม ผลตรวจออกมาไม่พบติดเชื้อโควิด-19 ขณะนี้อยู่ที่ รพ.นครพิงค์ ส่วนเพื่อนที่เดินทางมาด้วยให้กักตัวอยู่ในที่พักก่อนทางด้าน นายเจริญฤทธิ์ สงวนสัตย์ เผยว่า ผู้หญิงคนดังกล่าว อายุ 36 ปี เป็นคนจังหวัดลพบุรี ได้เดินทางมาเมื่อวันที่ 17 ส.ค.ที่ผ่านมา มีผู้ร่วมเดินทางมาด้วยรวม 5 คน ได้เช่ารถตู้ส่วนตัวเดินทางไปยังวัดพระธาตุดอยสุเทพ และเข้าพักที่ม่อนแจ่ม โดยผู้สัมผัสเชื้อรายนี้มีการป้องกันตัวเป็นอย่างดี จากการที่กรมควบคุมโรคติดต่อประสานงานมาที่เชียงใหม่ ก็ได้เชิญตัวหญิงผู้นี้มาตรวจซึ่งผลตรวจเป็นลบ แต่เพื่อความสบายใจของทุกฝ่ายก็ขอแจ้งให้ทราบ และผู้สัมผัสเชื้อรายนี้ก็อยู่ที่โรงพยาบาล.
ผู้ว่าราชการจังหวัดเชียงใหม่ ยืนยันไม่พบเชื้อ โควิด-19 ในหญิงที่สัมผัสนักท่องเที่ยวมาเลเซียที่ติดเชื้อโควิด หลังกลับจากประเทศไทย
โควิด-19,ไวรัสโคโรน่า,โควิดวันนี้,โควิด 19 ในไทย,ติดโควิด,ชาวมาเลเซีย,ข่าวทั่วไป